جمهور باشقانی رجب طیب اردوغان یونانیستان رهبرلیگی‌نین سیاست‌لری‌نین یالان اوزرینده قورولدوغونو دئییب و سوریه پرزیدنتی بشار اسد ایله مومکون گؤروشه یاشیل ایشیق یاندیریب.
جمهور باشقانی اردوغان "آوروپا سیاسی بیرلیگی" توپلانتی‌سی اوچون سفرده اولدوغو چکیادا مطبوعات کنفرانسی کئچیریب.
دونیادا باش وئرن پروسه لرین تورکیه-نین آوروپا بیرلیگی و آوروپا اوچون آچار اؤلکه اولدوغونو اورتایا قویدوغونو وورغولایان جمهور باشقانی اردوغان دئییب:
"بیز گؤروروک کی، آوروپا بیرلیگینه عضو اولان بعضی اؤلکه‌لر تورکیه ایله امکداش‌لیق و مهریبان قونشولوق موناسیبت‌لری اوزینه گرگین‌لیگی آرتیریر. بورادا آشاغی‌داکی مقامی وورغولاماق ایستردیم؛ تورکیه-نین هئچ بیر اؤلکه‌نین اگمنلیگینه، تورپاغیندا، حاقیندا، قانون‌لاریندا گؤزو یوخ‌دور. بیز یالنیز اؤلکه‌میزین و قیبریس تورک‌لری‌نین ماراق‌لارینی قوروماق اوچون موباریزه آپاریریق. بیز هئچ کیمله، هئچ بیر قونشوموزلا گرگین‌لیک ایستمیریک. دفعه‌لرله بیان ائتمیشیک کی، دوغو آغ دنیزی و اگه دنیزی پروبلئم‌لرینی اولوسلار آراسی حقوق چرچیوه‌سینده حل ائتمک ایستییریک. دایمی حل اوچون قیبریس آداسینداکی فاکت‌لارین قبول ائدیلمه‌سی لازیم‌دیر".
یونانیستان-ین تورکیه-یه قارشی تخریبات جهدلری ایله باغلی سوال قارشی‌سیندا یونانیستانین آدینی چکمه‌دن یونانیستانین باش ناظیری کیریاکوس میتسوتاکیسی تنقید ائدن اردوغان اونو دا دئییب کی، "آوروپا سیاسی بیرلیگی" توپلانتی‌لاری زامانی منیم چیخیشیمدان جناب ناراحات اولدو. سیاست‌لری یالان اوزرینده قورولوب، دوروستلوک یوخ‌دور. اونلار اولماسی لازیم اولان یئرده دئییل‌لر. "گلین بیرلشک" دئینده ساحیل یانی اؤلکه‌لرله یاناشی، بونونلا راضیلاشمیرلار. و بیر چوخ اؤلکه‌نی واسیطه‌چی قویورلار. بیزیم ده یونانیستانلا دا موذاکیره ائدجگیمیز هئچ نه یوخ‌دور، اومید ائدیرم کی، زامانلا گؤروشمک ایمکانیمیز اولا‌جاق.
جمهور باشقانی اردوغان باشقا سواللا باغلی "واختی گلنده بیز ده سوریه پرزیدنتی ایله گؤروش یولونا اوز توتا بیلریک. حاضیردا آشاغی سویه‌لی دانیشیق‌لار گئدیر"، -دئیه جاواب وئریب.
